text: Spadestik for nyt slagteri
  05 september 2012 kl. 12.35
  Borgmester Egon Fræhr stod for spadestikket mens tyren Ferdinand så på, da byggeriet af det nye slagteri i Holsted i dag gik i gang
  Danish Crowns nye store kreaturslagteri står klart i februar 2014, så de 300, der skal arbejde på slagteriet, må vente lidt endnu. Men når det så kommer i gang vil kapaciteten være helt i top med op til 110 slagtninger - i timen. Eller på ugebasis: 4.500.
  
  Halv milliard kroner 
  Byggeriet bliver på 26.000 kvm. i alt. Pris: Den oplyser Danish Crown ikke, men projektchef Niels V. Juhl har tidligere sagt, at byggeriet kommer til at koste på denanden side af en halv milliard kroner.
  
  Afdelinger lukker 
  Når slagteriet står klart, vil Danish Crown-afdelingerne i Holstebro, Tønder, Skjern og Fårvang lukke. Medarbejderne her vil få tilbudt arbejde på det nye kreaturslagteri.
  